stanford-oval/wikipedia huggingface dataset:
Philip Shouse

| Philip Shouse |
| --- | --- |

Henkilötiedot
Syntynyt: Decatur, Alabama, Yhdysvallat
Ammatti:  muusikko
Muusikko
Tyylilajit:  rock, heavy metal
Soittimet:  kitara
Yhtyeet:  Thee Rock ‘N’ Roll Residency, Accept
  [ Muokkaa Wikidatassa ] [ ohje ]  
Philip Shouse (s. Decatur, Alabama) on yhdysvaltalainen muusikko, joka tunnetaan parhaiten yhteistyöstään Gene Simmonsin, Ace Frehleyn ja Acceptin kanssa. Hän on yhtyeen Thee Rock ‘N’ Roll Residency perustajajäsen.
Shouse syntyi Decaturissa, Alabamassa. Hän kiinnostui musiikista kuunnellessaan vanhemman veljensä levyjä, Aerosmithin Live! Bootleg ja Van Halenin debyyttialbumi saivat hänet innostumaan kitaransoitosta. Hän muutti Nashvilleen vuonna 2004 ja pian sen jälkeen liittyi eri artistien kuten Chris Caglen, Bo Bicen, David Lee Murphyn, Mindy McCreadyn ja Rodney Atkinsin  kiertueille.
Shouse perusti ystävänsä Jeremy Asbrockin kanssa yhtyeen Thee Rock ‘N’ Roll Residency huhtikuussa 2013. Yhtyeen viikoittainen esiintyminen Nashvillessä on muodostunut suosituksi, ja useat tunnetut artistit kuten Alice Cooper yhtyeineen, Gene Simmons Kissistä, Roger Glover ja Don Airey Deep Purplesta, Robin Zander Cheap Trickista, Sylvain Sylvain New York Dollsista, Rachel Bolan Skid Rowsta, John Corabi Mötley Crüesta  ja Peter Baltes Acceptista, ovat soittaneet yhtyeen kanssa.
Shouse soittaa kitaraa Kissin laulaja-basisti Gene Simmonsin soolokiertueella sekä ex-kitaristi Ace Frehleyn soolokiertueella.
Shouse soitti kitaraa Acceptin ”Night to Remember” -erikoiskonsertissa 3. elokuuta 2017 Wacken Open Air -festivaalilla Saksassa. Konsertista julkaistiin livetallenne Symphonic Terror - Live At Wacken 2017. Keväällä 2019 hän soitti Symphonic Terror kiertueella ja marraskuussa Accept ilmoitti Shousen liittymisestä yhtyeeseen kolmanneksi kitaristiksi. Too Mean to Die on ensimmäinen yhtyeen studioalbumi, jolla hän soittaa.
Cochrane-verkosto

Cochrane-verkosto (engl. Cochrane Collaboration) on vuonna 1993 perustettu kansainvälinen yhdistys, jonka päämaja on Englannissa. Cochrane-verkosto on nimetty brittiläisen epidemiologin Archie Cochranen mukaan.
Cochrane-verkosto julkaisee katsauksia eli tiivistelmiä lääketieteellisen tutkimustiedon tarkasti rajatusta aiheista. Katsaukset kootaan Cochrane-kirjastoon, joka päivittyy neljä kertaa vuodessa verkossa ja CD-ROM-versiona. Kirjasto sisältää Cochrane-katsauksien tietokannan ja muita katsauksia sekä alkuperäistutkimuksia. Cochrane-verkostossa työskentelee 22 000 ihmistä, joista suurin osa sivutoimisesti. Osa heistä saa rahoitusta omalta työnanajaltaan esimerkiksi katsauksen päivittämisen ajaksi.
Yhdistyksen toimintaa johtaa vähintään 13-jäseninen ohjausryhmä, joista yli puolet valitaan yhdistyksen jäsenten toimesta ja loput ovat ohjausryhmän itsensä nimittämiä.
Yhdistys saa rahoituksensa eri maiden hallituksilta, kansainvälisiltä järjestöiltä, yliopistoilta, sairaaloilta, yksityisiltä säätiöiltä ja yksityishenkilöiltä.
Perceptive Deception

| Perceptive Deception Disavowed |
| --- | --- | --- |

Studioalbumin tiedot
 Äänitetty : helmikuu 2001, The Excess Studio, Rotterdam
 Julkaistu: 1. heinäkuuta 2001
 Formaatti: CD, LP
 Tuottaja(t): Dennis Leidelmeyer, Hans Pieters, Disavowed
 Tyylilaji: brutaali death metal
 Kesto: 32.01
 Levy-yhtiö: Unique Leader
Disavowedin muut julkaisut
|   | Perceptive Deception 2001 | Stagnated Existence 2007 |
Perceptive Deception on alankomaalaisen brutaalin death metalin yhtyeen Disavowedin esikoisalbumi. Se julkaistiin vuonna 2001 levymerkillä Unique Leader Records.
Albumista julkaisi vinyylipainoksen vuonna 2012 Osmose Productions.
Kappaleet

Kaikki kappaleet säveltänyt Disavowed sekä sanoittanut Robbe K.
Rhizome – 3.54
Abolition of Impediment – 3.20
Reason Rejected – 5.04
Condensed Conditions – 2.47
Masses Conformed – 4.05
Unfolding Disposition – 3.45
Generative Patterns – 2.55
Critical Emulation – 3.39
Opposite Extremities – 2.32
Kokoonpano

Robbe K – laulu, masteroija
Gerben – kitara, layout
Nils – bassokitara
Robbe V – rummut
Kokoonpano > Tuotanto

Dennis Leidelmeyer – tuottaja, äänittäjä
Hans Pieters – tuottaja, äänittäjä
Jon Zig – kansikuva
Joep Kroes – valokuvat
L. Lustmord – layout
Arvostelut

The Metal Observer: 8/10
Aiheesta muualla

Albumi Perceptive Deception Encyclopaedia Metallum -sivustolla (englanniksi)
Perceptive Deception discogs.com -sivustolla
Cockerell

Cockerell on muun muassa seuraavien henkilöiden sukunimi:
Charles Robert Cockerell (1788–1863), englantilainen arkkitehti ja arkeologi
Christopher Cockerell (1910–1999), englantilainen insinööri, ilmatyynyaluksen keksijä
Samuel Pepys Cockerell (k. 1827), englantilainen arkkitehti
| --- | --- |
: Tällä täsmennyssivulla luetellaan henkilöitä, joilla on sama sukunimi.
Cockatoo (saari)

| --- | --- |
Sijainti:  Länsi-Australia Australia
Vesialue:  Intian valtameri 
Korkein kohta:  84  m 
muokkaa - muokkaa wikitekstiä - muokkaa Wikidataa
Buccaneerin saariston kartta.
Cockatoo on saari Buccaneerin saaristossa Länsi-Australian rannikolla lähellä Broomen kaupunkia. Saarella alettiin kaivaa rautamalmia vuonna 1951, ja BHP Billiton jatkoi kaivostoimintaa vuoteen 1984, jolloin kaikki merenpinnan yläpuolella ollut rautamalmi oli kerätty. Kaivostoiminta aloitettiin jälleen 1990-luvulla.
Käännös suomeksi
Philip Schuyler

Philip Schuyler
Philip John Schuyler (11. marraskuuta 1733 Albany, New York – 18. marraskuuta 1804 Albany, New York) oli yhdysvaltalainen kenraali, joka toimi komentajana Yhdysvaltain vapaussodassa. Hän oli mukana myös politiikassa.
Schuyler kuului tunnettuun newyorkilaiseen sukuun, joka oli muuttanut Amerikkaan Amsterdamista vuonna 1650. Hän palveli siirtokuntien armeijassa suuressa siirtomaasodassa (1755–1760) ja yleni majuriksi. Vuosina 1761–1763 hän osallistui Englannissa neuvotteluihin sodan jälkeisistä järjestelyistä. Schuyler oli jäsenenä New Yorkin siirtokunnan edustajakokouksessa 1768–1775 sekä toisessa mannermaakongressissa 1775–1777. Vapaussodan puhjetessa vuonna 1775 hänestä tuli yksi siirtokuntien armeijan neljästä kenraalimajurista ja hän sai komentoonsa pohjoiseen New Yorkiin sijoitetut joukot.
Sodan alussa Schuyler suunnitteli hyökkäystä Kanadaan, mutta sairastuttuaan hän ei voinut johtaa operaatiota itse, ja sotaretken komentajaksi tuli Richard Montgomery. Hyökkäyksen epäonnistuttua myös Schuylerin maine kärsi. Fort Ticonderogan kukistuttua vuonna 1777 häntä syytettiin velvollisuuksiensa laiminlyönnistä ja hänet korvattiin kenraali Horatio Gatesilla. Schuylerille järjestettiin 1778 hänen omasta pyynnöstään sotaoikeudenkäynti, jossa hänet vapautettiin kaikista syytteistä. Hän erosi seuraavana vuonna armeijasta. Hän toimi kuitenkin vielä myöhemmin päämajan neuvonantajana.
Schuyler oli uudelleen jäsenenä mannermaakongressissa 1778–1780, New Yorkin osavaltion senaatissa 1780–1784, 1786–1790 ja 1792–1797 sekä liittovaltion senaatissa 1789–1791 ja 1797–1798. Yhdessä Alexander Hamiltonin ja John Jayn kanssa hän puolusti uuden perustuslain ratifioimista New Yorkissa. Schuyler joutui vetäytymään senaatista tammikuussa 1798 sairauden vuoksi.
Schuylerin tytär Elizabeth oli naimisissa Alexander Hamiltonin kanssa.
Aiheesta muualla

Kuvia tai muita tiedostoja aiheesta Philip Schuyler Wikimedia Commonsissa
Petäisjärvi (Keuruu)

| Petäisjärvi |
| --- | --- |

Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°15′18″N, 24°25′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  Ristajoki Ylisenjärvi 
Järvinumero:  35.653.1.001
Mittaustietoja
Pinnankorkeus:  119,5 m  
Rantaviiva:  10,0451 km  
Pinta-ala:  73,8055 ha  
Tilavuus:  0,000502611 km³ 
Keskisyvyys:  0,68 m  
Suurin syvyys:  5,42 m  
Saaria:  2 
 fiPetäisjärvi 
Petäisjärvi  on Keski-Suomessa Keuruulla Haapamäen taajaman lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 74 hehtaaria ja se on 2,4 kilometriä pitkä ja 1,2 kilometriä leveä. Se on nykyään kolmeosainen, sillä sen ylittävät valtatie 23 ja entinen Haapamäki–Pori-rautatie penkereitä pitkin. Kummassakin penkereessä on veden virtaamiseksi kapeat aukot. Järven pohjoisin osa muodostuu Pölönlahdesta ja eteläisin osa Ristalahdesta ja Kukkolahdesta. Järvi on luodattu ainakin rautatien eteläpuolelta ja siitä on julkaistu tästä osasta syvyyskartat. Järven tilavuudeksi on saatu 502 600 kuutiometriä eli 0,503 miljoonaa kuutiometriä. Sen keskisyvyys on 0,7 metriä ja suurin syvyys on 5,4 metriä. Syvin kohta sijaitsee Ristalahdella siellä sijaitsevassa yli kolmemetrisessä syvänteessä. Järvessä on ilmoitettu olevan kaksi saarta. Niiden yhteispinta-ala on 0,25 hehtaaria, mutta toisen saaren pinta-ala on alle aarin suuruinen. Järven rantaviivan pituus on 10,0 kilometriä ja se on suurimmalta osaltaan metsämaata ja osin peltomaata. Järven ympäristö on haja-asutusta, mutta Kukkolahden rantaan ulottuu Haapamäen taajaman Petäinen..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Petäisjärven alueeseen (35.653) se kuuluu.
Perceptor

| Perceptor |
| --- | --- |
Ensiesiintyminen:  The Transformers (syyskuu 1985)
Henkilötiedot
Koko nimi:  Perceptor
Asema:  tiedemies
Ryhmäsidokset:  Autobotit, Mini-Conit
Sukupuoli:  Mies
Muuntautumismuodot:  Mikroskooppi 3 Mini-Conia
Näyttelijä(t):  Paul Eiding (1985–1987) PlainTalk (2009) Jim Ward (2012, 2014)
Perceptor on hahmo fiktiivisessä Transformers-universumissa.
The Transformers

Alkuperäisessä Transformers-sarjassa Perceptor on tutkija, joka muuttuu mikroskoopiksi, tai lasertykiksi. Hän on Optimus Primen jälkeen älykkäin Autobotti. Perceptorin tiedonjano on sammumaton ja se jättää kaiken muun varjoonsa. Hän on Maassa kuin kullankaivaja, joka löytää uuden kultasuonen ja mässäilee rikkauksilla, joiden loppumisesta hänellä ei ole tietoa.
Perceptorin erikoistehtävänä on tutkia, miten Autobotit parhaiten sopeutuisivat Maan olosuhteisiin, ja myös miten maan vieras ympäristö vaikuttaa Autobotteihin. Perceptor tuntee kaikki tieteenalat, mutta hän on erikoistunut metallikirurgiaan, molekyylikemiaan ja sähkötekniikkaan. Mikroskooppimuodossaan hän voi suurentaa kohteen jopa 10 000 -kertaiseksi. Tykkimuodossa hän voi ampua tarkasti 3 200 kilometrin päähän. Hän voi käyttää tykkiä robottimuodossaan,mutta hän voi muuttaa sen myös liikkumattomaksi kenttätykiksi. Eräässä tuotantopöydälle jääneessä alkuperäisen piirrossarjan jaksossa nähtiin Perceptorin alkuperäinen Cybertron-muoto: avaruusalus, jota jakson nähneet ovat kuvailleet Legoista rakennetun lenkkitossun näköiseksi.
Unicron-trilogia

Transformers: Armadassa ja Transformers: Energonissa Perceptor koostuu kolmesta Mini-Conista:  High Wiresta, Sureshockista ja Grindorista. Armadassa Perceptor on lasten ystävä ja kokoonsa nähden hyvä taistelija. Energonissa Perceptor on Kickerin ystävä, vaikka rooli onkin pienempi kuin Armadassa.
Transformers: Animated

Transformers: Animatedissa Perceptor on Autobottien Tiedeministeriön johtaja ja yksi Suureuvoston jäsenistä Alpha Trionin ohella. Hän vastasi myös luotettavan insinöörinsä, Wheeljackin, ohella Omega Supremen rakentamisesta 4 miljoonaa vuotta sitten. Perceptorilla ei ole sarjassa ääninäyttelijää ollenkaan. Hänen puheroolinsa on tehty PlainTalk-puheentunnistusohjelmalla.
Transformers: Rescue Bots Academy

Transformers: Rescue Bots Academyssa Perceptor toimi ennen Optimus Primen tiedeupseerina, ja hän ja Bumblebee ovat olleet pitkäaikaisia ystäviä. Kun Bumblebee ja Wedge olivat pelastamassa kivimäisiä avaruusolentoja, Bumblebee kutsui hänet auttamaan heitä. Ja kun tehtävä oli suoritettu, hänestä tuli Rescue Botti-akatemian matikka- ja tiedeopettaja.
Aiheesta muualla

Lisätietoa Perceptorista TFWIKI.Netissä, Transformers-aiheisesta wikiassa
Transformers
Citigroup Center

| Citigroup Center |
| --- | --- |

Tiedot
Sijainti:  New York, New York, Yhdysvallat
Rakennettu:  1974–1977
Käyttötarkoitus:  Toimistotilat
Tila:  valmis
Yritykset
Arkkitehti:  The Stubbins Associates,  Edward Larrabee Barnes Associates,  Emery Roth & Sons
Tekniset tiedot
Kerroksia:  59
Korkeus
Kattokorkeus:  278,90 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Citigroup Center (aiemmin Citicorp Center) on pilvenpiirtäjä Yhdysvaltain väkirikkaimmassa kaupungissa New York Cityssä, Manhattanin saarella. Pilvenpiirtäjä yltää 279 metrin korkeuteen ja on siten yksi korkeimmista rakennuksista kaupungissa. 59-kerroksisen rakennuksen suunnittelusta ovat vastanneet arkkitehtitoimistot Stubbins Associates ja Emery Roth & Sons. Se rakennettiin vuosina 1974–1977 ja maksoi noin 195 miljoonaa Yhdysvaltain dollaria.
Aiheesta muualla

Wikimedia Commonsissa on kuvia tai muita tiedostoja aiheesta .
Emporis.com
Caroline Thompson

Caroline Thompson (s. 23. huhtikuuta 1956) on yhdysvaltalainen käsikirjoittaja, elokuvaohjaaja, tuottaja ja kirjailija. Hän on kirjoittanut käsikirjoituksen mm. Tim Burtonin ohjaamiin elokuviin Saksikäsi Edward, Painajainen ennen joulua ja Corpse Bride. Thompson kirjoitti Saksikäsi Edwardin tarinan ja sovitti elokuvan uuden näyttämöversion koreografi ja ohjaaja Matthew Bournen kanssa.
Peral (1888)

| (Isaac) Peral |
| --- | --- |


Aluksen vaiheet
Rakentaja:  Isaac Peral
Kölinlasku:  7. lokakuuta 1887
Laskettu vesille:  8. syyskuuta 1888
Palveluskäyttöön:  1889
Poistui palveluskäytöstä:  1890
Loppuvaihe:  museoitu 2013
Tekniset tiedot
Uppouma:  77 t (pinnalla) 85 t (sukellus)
Pituus:  22 m
Leveys:  2,9 m
Syväys:  2,8 m
Koneteho:  2 × sähkömoottoria á 30 hv
Nopeus:  7,8/3 solmua
Aseistus
Aseistus:  1 × 360 mm torpedoputkea
(Isaac) Peral oli yksi ensimmäisistä sähkömoottorilla varustetuista sukellusveneistä. Aluksen valmisti Espanjan laivastolle espanjalainen Isaac Peral.
Valmistus

Aluksen suunnitteli luutnantti Isaac Peral y Caballero (1851-1895). Alus tilattiin Carracasta Cadizista, missä köli laskettiin 23. lokakuuta 1887. Alus laskettiin vesille 8. syyskuuta 1888 ja otettiin palvelukseen koeajojen ja Cartagenassa käynnin jälkeen 7. kesäkuuta 1890.
Palvelus

Alus poistettiin palveluksesta 1890 ja se on nykyään museoituna Cartagenan laivastomuseossa.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Peral Submarine
Käännös suomeksi
Caroline Weir

Caroline Weir
Caroline Weir (s. 20. kesäkuuta 1995) on skotlantilainen jalkapalloilija. Hän on pelipaikaltaan keskikenttäpelaaja. Hän on pelannut Skotlannin naisten maajoukkueessa vuoden 2019 MM-kilpailujen päättyessä 66 maaottelua ja tehnyt niissä kahdeksan maalia. MM-kilpailuissa hän pelasi Skotlannin kaikki kolme ottelua alusta loppuun. Vuonna 2016 hänet valittiin Skotlannin parhaaksi naispelaajaksi.
Weir edustaa englantilaisseura Manchester Cityä.
Piivit

| Piivit |
| --- | --- |
 Havupiivi (Contopus cooperi)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Piivit Contopus  Cabanis, 1855
Synonyymit
 Nuttallornis 
Katso myös
   Piivit Wikispeciesissä   Piivit Commonsissa 
Infobox OKNimi-testi OK: 
Piivit (Contopus) on tyrannien heimoon kuuluva lintusuku. Sukuun kuuluu 14 lajia.
Piiveihin (Contopus) kuuluvia lajeja

Antillienpiivi (Contopus latirostris)
Havupiivi (Contopus cooperi)
Hispaniolanpiivi (Contopus hispaniolensis)
Idänpiivi (Contopus virens)
Jamaikanpiivi (Contopus pallidus)
Karibianpiivi (Contopus caribaeus)
Latvuspiivi (Contopus lugubris)
Lännenpiivi (Contopus sordidulus)
Nokipiivi (Contopus fumigatus)
Okrapiivi (Contopus ochraceus)
Tropiikkipiivi (Contopus cinereus)
Tummapiivi (Contopus nigrescens)
Töyhtöpiivi (Contopus pertinax)
Valkokurkkupiivi (Contopus albogularis)
Aiheesta muualla

ITIS: Contopus (englanniksi)
CitizenGO

| CitizenGO> HazteOir |
| --- | --- |

Perustettu:  2013 Madridissa Espanjassa
Päämaja:  Paseo de la Habana 200, Madrid, Espanja
Aiheesta muualla
Sivusto
Infobox OKNimi-testi OK: 
CitizenGO on katolisen, äärioikeistolaisen  ja äärikonservatiivinen  HazteOir-järjestön perustama säätiö ja kampanjaryhmä. CitizenGO on perustettu Madridissa, Espanjassa vuonna 2013.
Säätiö tekee vetoomuksia 50 maassa ja pääasiassa tukee konservatiivisia kristillisiä aatteita, sekä vastustaa samaa sukupuolta olevien avioliittoa, aborttia ja eutanasiaa.
Historia

HazteOir perusti CitizenGO:n Madridissa, Espanjassa syyskuussa 2013 laajentaakseen toiminta-aluettaan espanjankielisten maiden ulkopuolelle. CitizenGO:n mukaan järjestöllä on "ryhmän jäseniä viidessätoista kaupungissa kolmella mantereella", jotka auttavat vetoomusten allekirjoitusten keräämisessä 50 maassa ja kahdeksalla kielellä. CitizenGO-säätiötä tuetaan taloudellisesti jäsentensä verkkolahjoituksilla.
CitizenGO:n toimitusjohtaja on Álvaro Zulueta. CitizenGO-säätiön johtokuntaan kuuluvat Ignacio Arsuaga (perustaja ja puheenjohtaja), Walter Hintz, Blanca Escobar, Luca Volontè (Unione dei Democratici Cristiani -poliitikko), Brian S. Brown (LGBT-oikeuksien vastaisen National Organization for Marriage -järjestön puheenjohtaja),,Gualberto García, Aleksei Komov (Komov on Venäjän edustaja kristillistä oikeistoa kannattavassa World Congress of Families -kongressissa ja häntä pidetään Vladimir Putinia kannattavan oligarkin Konstantin Malofejevin läheisenä liittolaisena),, Alejandro Bermudez ja John-Henry Westen.
Vuonna 2001 lakimies Ignacio Arsuaga perusti HazteOirin (kirjaimellisesti "Tee itsesi kuulluksi"). HazteOir sulautui myöhemmin osaksi CitizenGO:ta, mitä pidettiin järjestön "uudelleen brändäyksenä".
CitizenGO on liitetty HazteOirin tapaan El Yunqueen, meksikolaista alkuperää olevaan salaseuraan.
Vuonna 2021 CitizenGO:n hallituksen jäsen Luca Volontè tuomittiin neljäksi vuodeksi vankeuteen lahjusten vastaanottamisesta Azerbaidžanista vastineeksi Azerbaidžanin ihmisoikeustilannetta koskevan raportin tukahduttamisesta. Lahjukset olivat osa rahanpesutapausta, jossa Azerbaidžan pyrki puhdistamaan mainettaan lahjomalla eurooppalaisia poliitikkoja. Osa pestyistä varoista siirrettiin CitizenGO:lle.
Ignacio Arsuaga, HazteOirin ja CitizenGO perustaja ja puheenjohtaja.
Caroline Wärn

Caroline Erika Alexandra Wärn (s. 13. huhtikuuta 1988 Pedersöre) on suomalainen yleisurheilija. Hän kilpailee pääasiassa 400 ja 800 metrin juoksussa. Hän edustaa IK Falkenia ja hänen valmentajansa on Guy Storbacka.
Aikuisten SM-kisoista Wärn on saavuttanut kahdeksan mitalia; pronssia 4 × 100 metrin viestijuoksussa, kultaa, kaksi hopeaa ja kaksi pronssia 4 × 400 metrin viestijuoksussa sekä kaksi pronssia 4 × 800 metrin viestijuoksussa.
Cockburn Town

| Cockburn Town |
| --- | --- |
 Kansallismuseo
 Cockburn Town sijaitsee Turks- ja Caiossaarten itäosassa.
 Koordinaatit: 21.46°N, 71.14°W 
Valtio:   Yhdistynyt kuningaskunta
Territorio:   Turks- ja Caicossaaret
Perustettu:  1681
Korkeus:  8 m
Väkiluku (2012):  133
Infobox OKVirheellinen NIMI-arvo: 
Cockburn Town on Turks- ja Caicossaarten pääkaupunki. Se sijaitsee Turkssaarilla noin yhdeksän kilometriä pitkän ja vajaat kaksi kilometrä leveän Grand Turkin saaren länsirannikolla. Kaupunkia kutsutaan usein myös saaren nimellä Grand Turkiksi. Kaupungin asukasluku oli vuoden 2012 väestönlaskennan mukaan 133.
Suolankerääjät perustivat Cockburn Townin 1600-luvulla. Pysyvää asutusta siellä on ollut 1700-luvun puolivälistä lähtien. Valtionhallinto on sijainnut kaupungissa vuodesta 1766.
Aiheesta muualla

Kuvia tai muita tiedostoja aiheesta Cockburn Town Wikimedia Commonsissa
CB Breogán

| Breogán Lugo |
| --- | --- |
Lempinimet:  Breo
Liiga:  ACB
Perustettu:  1966
Historia:  1966-
Areena:  Pazo dos Deportes kapasiteetti 7 500
Kotipaikka:  Lugo, Galicia, Espanja
Värit:                
Presidentti:  Xosé Antonio Caneda
Päävalmentaja:  Veljko Mršić
Mestaruudet:   LEB (3)  Copa Príncipe (3)  Copa Galicia (14) 
Kotisivu:  www.cbbreogan.com
Club Baloncesto Breogán on koripalloseura galicialaisesta Lugon kaupungista. Seura perustettiin vuonna 1970 ja se pelaa Liga ACB:ssä. Seuran kotikenttänä toimii Acea de Olgassa sijaitseva 7 500-paikkainen Pazo dos Deportes.
Aiheesta muualla

Breogánin sivusto (galegoksi)
Breogán koripalloliiga ACB:n sivustolla (Arkistoitu – Internet Archive) (espanjaksi)
Colin Davis (kilpa-autoilija)

| Colin Davis> Henkilötiedot |
| --- | --- |
Syntynyt: 29. heinäkuuta 1933 
Kansalaisuus:   Yhdistynyt kuningaskunta
Formula 1 -ura
Aktiivivuodet:  1959
Talli(t):  Cooper
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Ranskan Grand Prix 1959
Viimeinen kilpailu:  Italian Grand Prix 1959
Colin Davis (29. heinäkuuta 1933 – 2012) oli brittiläinen Formula 1 -kuljettaja. Hän osallistui kahteen Formula 1 -osakilpailuun kaudella 1959. Hän oli 11. Italian GP:ssä ja keskeytti Ranskan GP:ssä. Hän ajoi Scuderia Centro Sud -tallissa. Davis voitti vuoden 1964 Targa Florion kilpailun yhdessä Antonio Puccin kanssa ajaen Porsche 914 GTS -autolla.
Davis oli kilpa-autoilija Sammy Davisin poika.
Pauli Heikkilä

Kirjailija ja kuvataiteilija Pauli Heikkilä Tampereen Telakalla vuonna 2005. (Valokuva Petri Sabel.)
Pauli Johannes Heikkilä (11. kesäkuuta 1956 Jämsä – 16. tammikuuta 2019 Tampere) oli suomalainen kirjailija, kuvataiteilija ja sarjakuvantekijä.
Ura

Heikkilä sai vuonna 1998 Puupäähattu-palkinnon sarjakuvasta Vanhat herrat (1982–2002, piirrokset Heikkilä, käsikirjoitukset yhdessä Markku Paretskoin kanssa). Mustavalkoista, koomis-seikkailullista sarjakuvaa julkaistiin alun perin Pahkasika-huumorilehdessä sekä sanomalehtistrippeinä ja pitempinä tarinoina eri antologioissa.
Heikkilä oli liittynyt Pahkasian toimituskuntaan kirjoittaja-kuvittajaksi 1977. Sarjasta Vanhat herrat ilmestyi neljä itsenäistä albumia, joista viimeinen, Taru Vanhoista herroista (2002), yli 200-sivuisena kokoelmana.
Vuosina 1980–83 Heikkilä työskenteli toimittajana Helsingin Sanomissa ja kirjoitti tavallisen lehtityön ohessa muun muassa pakinoita, reportaaseja, esseitä ja musiikkiarvosteluita. Hän oli 1984–1985 sarjakuvalehti Tapiirin toinen päätoimittaja ja art director (myös kolme Tapiiri-albumisarjan käännösjulkaisua). Sen jälkeen hän  toimi vapaana kirjoittajana ja taiteilijana (muun muassa käsikirjoituksia, proosaa ja runoutta sekä kuvataidetta ja graafista suunnittelua).
Heikkilä oli koulutukseltaan yhteiskuntatieteiden maisteri Tampereen yliopistosta (1990) oppiaineinaan tiedotusoppi, sosiaalipsykologia, sosiologia ja taidehistoria. Kuvataiteiden alalla hän on itseoppinut.[lähde? ]
Heikkilä opetti journalistiikkaa, luennoi kulttuurintutkimuksesta ja piti sarjakuvakursseja eri oppilaitoksissa.[lähde? ]
Tuotantoa > Kirjallisuus

Heikkilän esikoisromaani on Hibernaatti (2004). Sen päähenkilö on ikuinen ylioppilas Jouko Venho, joka päättää viettää ”elämänsä loman” täydellistä talvilepoa tarjoavassa pensionaatti Resthomessa. Lepokodissa Venho tutustuu sen salaperäiseen johtajaan, talviunitutkija J. E. Strohmiin, jonka oppi talvihorroksesta eli hibernoinnista alkaa kiehtoa häntä. Utopiaromaaneja parodioiva teos on kirjailijan mukaan vastalause juonen, tapahtumisen ylivaltaa vastaan.
Runodialogissa Vuodentulot (yhdessä Hannu Parosen kanssa, 2006) käydään vuoden kestävä runomuotoinen vuoropuhelu, jossa aiheet vaihtelevat henkilökohtaisista tunnoista yhteiskunnallisiin kannanottoihin ja urbaaneihin luontokuviin. Likaiset ja puhtaat runot (2007) on valikoima erityyppisiä tekstejä kolmelta vuosikymmeneltä. Pääpaino on kuitenkin uudemmissa ja aivan tuoreissakin teksteissä.
2000-luvun mittaan ilmestyi Heikkilälle jo 1970-luvulta saakka tyypillistä lyhytproosaa — parodis-satiirisia, paikoin esseistisiäkin huumoritekstejä — muun muassa Pahkasika-julkaisun erikoisnumeroissa sekä kirjallisuus- ja kulttuurilehti 'Kirjon ”Musta kulma” -kolumnipalstalla.